Ждрали (Милета Јакшић)
Летите, пловите
Као тихом водом,
Вас од земље диже
Чежња за слободом

Више! Јарком сунцу
Мразеви не прете, —
Брже, док вам путе
Магла не помете.

Ваш путнички усклик
Над самотним крајем
Растанак вам пратим
С тихим уздисајем.

Тамо, где се ваши
Усклици разлежу,
Жеља кида — ал’ ми
Руке ланци вежу.

К’о храст, ком дубоко
Тону жиле јаке,
Непомичан гледам
Птице и облаке —

Камо вихор, да ме
Сужањства отресе,
Па да ме крилата
За вама понесе?

Извор 
1895. Бранково коло за забаву, поуку и књижевност. Година -{I}-, број 24, стр. 738.

Милета Јакшић